joelniklaus/EU_Wikipedias huggingface dataset:
Danny Wheeler

Danny Wheeler, vlastným menom Daniel Moyo je anglický drum and bassový DJ a producent, ktorý pochádza zo Západného Londýna. Jeho debutová nahrávka „Ghost / Lost Highway“, na ktorej spolupracoval aj Sub Focus sa dostala do prvej päťky v rebríčku UK Dance Chart a do prvej dvadsiatky v rebríčku UK Indie Chart. Je tiež zapísaný v Guinnessovej knihe rekordov ako jeden z DJov, ktorí pokorili svetový rekord v počte DJov, ktorý nepretržite mixovali jednu nahrávku. Danny Wheeler je tiež majiteľom vydavateľstva W10 Records.

Diskografia
2004 Sub Focus & Danny Wheeler - Ghost / Lost Highway
2005 Danny Wheeler & Brookes Brothers - Aura // Blue Light
2008 Danny Wheeler Feat. Blu James - 100 Times / Stargate
2009 Danny Wheeler Feat. Kathy Brown - Money / Airforce
2011 Danny Wheeler & Suitboys, The / Danny Wheeler & Steelo - Universal Language LP Sampler

Referencie

Zdroj

Externé odkazy
Oficiálna webstránka

Anglickí dídžeji
Anglickí hudobní producenti
Anglickí drum and bassoví hudobníci
Žijúci ľudia
Šen-čou 10

Šen-čou 10 ( – Šen-čou š’ chao; doslova: „Božská loď číslo desať“) bol čínsky pilotovaný kozmický let v rámci programu Šen-čou. Šen-čou 10 vyštartoval 11. júna 2013 a vyniesol do vesmíru trojčlennú posádku, ktorej veliteľom bol Nie Chaj-šeng (ako druhý čínsky kozmonaut absolvoval vtedy svoj druhý kozmický let). Ďalšími členmi posádky boli Čang Siao-kuang a druhá čínska kozmonautka Wang Ja-pching. Hlavným cieľom letu bolo uskutočniť spojenie s orbitálnou ministanicou Tchien-kung 1, vypustenou do kozmu v septembri 2011. Kozmonauti na stanici pracovali približne 12 dní.

Posádka 
  Nie Chaj-šeng (2), veliteľ, PLAAC
  Čang Siao-kuang (1), operátor 1, PLAAC
  Wang Ja-pching (1), operátor 2, PLAAC

Záložná posádka 
  Liou Po-ming, veliteľ, PLAAC
  Pchan Čan-čchun, operátor 1, PLAAC
  Teng Čching-ming, operátor 2, PLAAC

Priebeh letu 
Misia Šen-čou 10 bola celkovo tretia a zároveň druhá pilotovaná misia ku kozmickej stanici Tchien-kung 1. Šen-čou 10 úspešne vyštartoval v utorok navečer 11. júna 2013 o 17:38:02,666 miestneho času (09:38:02,666 svetového času) pomocou nosnej rakety Čchang-čeng CZ-2F/G z kozmodrómu Ťiou-čchüan v čínskej autonómnej oblasti Vnútorné Mongolsko. Na palube sa nachádzala trojčlenná posádka, ktorá v roku 2012 fungovala ako záloha pre let Šen-čou 9. Veliteľom bol Nie Chaj-šeng, ktorý sa v roku 2005 zúčastnil misie Šen-čou 6. Ďalšími členmi posádky boli dvaja nováčikovia, Čang Siao-kuang a kozmonautka Wang Ja-pching. Vzlet rakety a navedenie kozmickej lode na obežnú dráhu Zeme prebehli bez problémov.

Dva dni po štarte, 13. júna o 05:11 UTC, sa loď s kozmonautmi automaticky pripojila k stanici Tchien-kung 1. Kozmonauti potom pracovali na stanici a venovali sa rôznym experimentom. Wang Ja-pching okrem iného predvádzala čínskym školákom pohyb predmetov a správanie kvapalín v beztiažovom stave, pričom zodpovedala aj na ich otázky. Priamy prenos z obežnej dráhy sledovalo približne 60 miliónov detí. Dňa 23. júna sa o 00:26 UTC kozmonauti v lodi Šen-čou 10 odpojili od stanice a po jednom oblete Zeme sa o 02:07 UTC opäť pripojili, pričom oba manévre vykonali manuálne.

Po asi dvoch týždňoch letu sa 25. júna o 23:05 UTC loď s kozmonautmi už definitívne odpojila od stanice a 26. júna o 00:07:06 UTC (08:07:06 miestneho času) jej návratový modul v poriadku pristál v stepi Vnútorného Mongolska. Miesto pristátia sa nachádzalo 168 km severne od mesta Chöch chot.

Referencie

Iné projekty

Externé odkazy 
 Šen-čou 10 na stránkach spacefacts.de 
 Šen-čou 10 v Malej encyklopédii kozmonautiky 

Program Šen-čou
Kozmické lety s ľudskou posádkou
Kozmonautika v 2013
Macklemore

Ben Haggerty (* 19. jún 1983, Seattle, Washington, USA), viac známy ako Macklemore alebo predtým Professor Macklemore je americký rapper a hudobník. Hudbu začal tvoriť nezávisle v roku 2000 a v súčasnosti spolupracuje s producentom Ryanom Lewisom, huslistom Andrewom Joslynom a trúbkarom Owuorom Arungom. Na internete má veľkú základňu fanúšikov. Od začiatku svojej kariéry vydal jeden mixtape, tri EP a dva albumy, hoci žiadne z nich cez veľké vydavateľstvo. Hudobné video k skladbe „Thrift Shop“ si na YouTube pozrela už viac ako 1 miliarda ľudí, pričom skladba dosiahla 1. miesto v americkom rebríčku Billboard Hot 100. Jeho druhý singel „Can't Hold Us“ dosiahol takisto 1. miesto v Billboard Hot 100 a dodnes sa predalo viac ako 2,2 milióna kópií tohto singla.

Macklemore vydal dňa 9. októbra 2012 svoj debutový album s názvom The Heist, ktorý dosiahol 2. miesto v rebríčku Billboard 200.

Životopis
Ben Haggerty sa narodil v Seattli, kde tiež vyrástol. Nepochádza z muzikantskej rodiny, ale jeho obaja rodičia ho však v hudbe podporovali. S hip-hopom sa prvýkrát stretol vo svojich šiestich rokoch prostredníctvom skupiny Digital Underground. V štrnástich rokoch začal písať texty. Keď začal rapovať, zaujímal sa West Coast hip-hop, pričom skupiny ako Freestyle Fellowship, Aceyalone, Living Legends, Wu-Tang Clan, Nas a Talib Kweli boli jeho vzormi. Študoval na Garfield High School a Nathan High School. V štúdiu potom pokračoval na The Evergreen State College, kde získal bakalársky titul. Vzhľadom k tomu, že sa zaujímal o spôsoby, ako osloviť mladšie generácie prostredníctvom svojej hudby, zúčastnil sa programu "Gateways for Incarcerated Youth", ktorý sa zameriaval na vzdelávanie a kultúrnu identitu. Momentálne žije so svojou priateľkou Triciou Davis, s ktoru sa dňa 21. januára 2013 zasnúbil.

Diskografia

 The Language of My World (2005)
 The Heist (s Ryanom Lewisom) (2012)

Referencie

Iné projekty

Externé odkazy
 Oficiálna webstránka
 Macklemore na Allmusic

Zdroj

Hiphopoví hudobníci USA
LGBT aktivisti
Reperi USA
2. slovenská futbalová liga 2011/2012

2. slovenská futbalová liga 2011/12 je 20. ročník druhej najvyššej futbalovej ligy na Slovensku. Organizuje ju Slovenský futbalový zväz.

Tabuľka

Tabuľka strelcov

Zdroj 
 Tabuľky a výsledky II. ligy mužov futbalsfz.sk'
 Tabuľky a výsledky II. ligy mužov www.liga.cz'

Druhá najvyššia futbalová súťaž na Slovensku
Futbal v 2011
Futbal v 2012
Máhidevrán Sultán

Máhidevrán Sultán (v osmanskej turečtine: Máhidevrán (Háseki) Sultán, Máhidevrán Gülbahár (Háseki Sultán) resp. iným prepisom: Máhidewrán (Háseki) Sultán, Máhidewrán Gülbahár (Háseki Sultán); v modernej turečtine: Mahidevran (Haseki) Sultan, Mahidevran Gülbahar (Haseki Sultan)) alebo pôvodným menom Rosne Pranvere (* asi 1500† 3. február 1581, Bursa, Osmanská ríša) bola prvá obľúbenkyňa sultána Süleymana I. Jeho manželkou sa nikdy nestala.

Meno 
Slovo máhidevrán znamená doslova „krásna tvár doby“ alebo „Mesiac Šťasteny“. Slovo gülbahár znamená „jarná ruža“. Slovo pranvere pochádza z albánskeho slova pranverë, ktoré znamená „jar“.

Životopis

Narodenie a pôvod 
Narodila sa okolo roku 1500 a pôvodom bola buď z Kaukazu, alebo z oblasti Čiernej Hory a Albánska.

Život v paláci 
Süleymanovi porodila prvého syna Mustafu v roku 1515. V paláci žila pokojne, až kým neprišla ukrajinská otrokyňa Alexandra Lisovská (prezývaná Roksolana), ktorá sa stala sultánovou novou milenkou. Jej príchodom ochladol vzťah Süleymana a Mahidevran. S Roksolanou mala Mahidevran početné konflikty, ktoré však po smrti Süleymanovej matky Hafsy v roku 1534 prerástli v otvorené nepriateľstvo.

Roksolana si uvedomovala, že Mahidevranin syn Mustafa raz nastúpi na trón. To by však znamenalo, že jej vlastné deti by kvôli tomu trón nezískali. Preto sa chcela Mustafu zbaviť, vďaka čomu by sa jeden z jej synov stal nástupníkom trónu. V roku 1553 bol Mustafa obvinený z príprav sprisahania voči sultánovi a následne bol 6. októbra 1553 popravený.

Neskoršie roky a smrť 
Po Mustafovej poprave sa Mahidevran presťahovala do Bursy, kde bol jej syn pochovaný. Žila tu však v biede. Selim II. dal v Burse postaviť mauzóleum  Muradiye Complex jej synovi, a neskôr tu bola pochovaná aj Mahidevran. Zomrela 3. februára 1581 vo veku 81 rokov a prežila Süleymana aj Hürrem.

Potomstvo 
Süleyman a Mahidevran mali spolu niekoľko detí:
 Şehzade Mustafa (* 1515† 1553) 
 Şehzade Ahmed

Zdroj 
 

Narodenia v 1500
Úmrtia v 1581
Manželky osmanských sultánov
1. slovenská futbalová liga 2007/2008

1. slovenská futbalová liga 2007/08 bola v poradí už 15. ročníkom druhej najvyššej futbalovej ligy na Slovensku. Túto súťaž organizuje a riadi Slovenský futbalový zväz. V sezóne 2007/2008 mala súťaž dvanásť účastníkov a odohralo sa 33 kôl. Každé mužstvo sa so svojimi súpermi stretlo počas tohoto ročníka trikrát. Na jeseň bolo odohraných 18 kôl (od 14. júla do 1. decembra) a v jarnej časti zostávajúcich 15 ligových kôl (od 1. marca do 31. mája).  Víťazom I. ligy sa v tomto ročníku stal 1. FC Tatran Prešov, vďaka čomu postúpil do Corgoň ligy, posledné dve mužstvá -  FK Slavoj Trebišov a MFK Goral Stará Ľubovňa - zostúpili do II. ligy (tretia najvyššia súťaž).

Tabuľka

Referencie

Externé odkazy 
 Tabuľky a výsledky II. ligy mužov ''www.liga.cz'

Druhá najvyššia futbalová súťaž na Slovensku
Futbal v 2007
Futbal v 2008
Futsal na Ázijských halových hrách 2013

Futsal na Ázijských halových hrách 2013 bol futsalový turnaj v rámci multi-športového podujatia Ázijských halových hier 2013. Konal sa v Inčchone, v Kórejskej republike od 26. júna6. júla 2013, za účasti 22 mužských a 9 ženských tímov. Futsalový turnaj sa uskutočnil štvrtýkrát v rámci Ázijských halových hier. Dejiskami turnaja boli 2 arény: Songdo Global Campus a Dongbu Student Gymnasium, s kapacitami 1 643, resp. 500 miest na sedenie.

Účastníci

Nasadenie do skupín 
Muži

Pozn: Číslo v zátvorke udáva umiestnenie v aktuálnom medzinárodnom rebríčku k 10. júnu 2013.

Ženy

Výsledky

Muži

Skupina A

Skupina B

Skupina C

Skupina D

Skupina E

Skupina F

Skupina G

Play-off 
Štvrťfinále

Semifinále

Stretnutie o 3. miesto 

Finále

Ženy

Skupina A

Skupina B

Play off 
Semifinále

Stretnutie o 3. miesto 

Finále

Konečné poradie tímov 

Muži

Ženy

Referencie

Pozri aj 
 Kabaddi na Ázijských halových hrách 2013

Externé odkazy 
 Futsalový turnaj na oficiálnej stránke Ázijských halových hier 2013 
 Futsalový turnaj 2013 na stránke futsalplanet.com 

Futsal v 2013
Futsal na Ázijských halových hrách
Futsal
Mestské divadlo Žilina

Mestské divadlo Žilina je mestské divadelné teleso financované bez podpory dotácií štátu. Čoby príspevková organizácia príslušného mesta patrí do takzvanej skupiny samosprávnych divadiel zriaďovaných orgánmi samosprávy, vyššími územnými celkami alebo mestskými zastupiteľstvami. Bolo založené 1. januára 1992 ako prvé neštátne repertoárové divadlo na Slovensku so sídlom v Žiline. V rokoch 1995 až 1996 bolo tvorené dvoma samostatnými zložkami, a to Činohrou Mestského divadla Žilina a scénou určenou pre deti a mládež Divadlo MAJÁK Žilina. Po zrušení profesionálneho súboru činohernú úlohu divadla postupne prevzalo pôvodne ochotnícke zoskupenie, respektíve MAJÁK. V období od roku 1999 až 2003 bola umelecká činnosť divadla pozastavená z dôvodu rozsiahlej rekonštrukcie jeho budovy. Odo dňa svojho znovuotvorenia 19. decembra 2003 pôsobí pod svojou aktuálnou identitou a pod skratkou MD Žilina.

Ocenenia

Ohlas na nesúťažných festivaloch 
V rámci nesúťažných divadelných prehliadok zaznamenalo divadlo na báze kritickej platformy najvyššie priemerné známky pri dvoch príležitostiach. Na 15. ročníku česko-slovenského festivalu Setkání-Stretnutie, každoročne konanom v priestoroch Městského divadla Zlín, sa v máji 2010 stretla s najväčším ohlasom freska Tretí vek od režiséra Doda Gombára, zatiaľ čo v júni toho istého roku bola do hlavného programu 6. ročníka martinskej prehliadky divadiel na Slovensku Dotyky a spojenia zaradená hra v réžii E.Kudláča Žena z minulosti. Z odborného hlasovania siedmich domácich i zahraničných kritikov, ktorí hodnotili celkovo trinásť divadelných inscenácií, dostalo najlepšie hodnotenie predstavenie MD Žilina.

Personál

Vedenie divadla 
Riaditelia

 Michal Vidan ( 2019 – súčasnosť)

 Anton Šulík (2012 – 2019) 
 Martina Jesenská (2007 – 2012)
 Elena Dikošová (1999 – 2007)

Umeleckí šéfovia
 Eduard Kudláč (2009 – súčasnosť)
 Rastislav Ballek (2007 – 2009)
 Nadežda Jelušová (2006 – 2007)
 Rastislav Ballek (2003 – 2006) 
 Tomáš Rosický (2000 – 2002)
 Elena Dikošová (– 1999)

Umelecký súbor

Poznámky

Literatúra

Referencie

Pozri aj 

 Zoznam divadiel na Slovensku
 Zoznam samosprávnych divadiel na Slovensku

Iné projekty

Externé odkazy 

 MD Žilina (oficiálne stránky)
 MD Žilina (oficiálny kanál na YouTube)

 MD Žilina (na divadelnej doméne Divadlo.sk)
 MD Žilina (na webportáli Nová.Žilina.net)

Organizácie založené v 1992
Divadlá na Slovensku
Samosprávne divadlá na Slovensku
Organizácie na Slovensku
Kultúra v Žiline
Stavby v Žiline
Protesty v Turecku v roku 2013

Protesty v Turecku v roku 2013 sú protesty v Istanbule a ďalších tureckých mestách. Konajú sa od 24. mája, zlom nastal 31. mája brutálnym zásahom polície proti demonštrantom. Zatiaľ pri protestoch zomrelo 5 ľudí a tisíce sú zranených. Protesty súvisia s kritikou vlády premiéra Recepa Tayyipa Erdoğana. Protesty vyvolal plán zrušiť park Gezi. Protestujúci používajú názov „çapulcu“, v turečtine znamenajúce vandal. Označenie bolo pôvodne použité premiérom, ale protestujúci ho prebrali a používajú ho s hrdosťou.

Dianie 
V noci z pondelka 10. júna na utorok 11. júna bol slzný plyn použitý aj v Ankare.
Po použití slzného plynu na námestí Taksim sa protestujúci v utorok 11. júna stiahli do parku Gezi. Zatiaľ nič nenasvedčovalo tomu, že aj odtiaľ budú vyhnaní. Guvernér mesta tvrdil, že polícia proti demonštrantom nezasiahne. „Niektorí z demonštrantov reagovali na útok polície hádzaním zápalných fliaš a kameňov. Iní sa pokúšali vyjednávať.“
V sobotu 15. júna polícia polícia vyhnala protestujúcich z námestia Taksim a parku Gezi. Použila pri tom vodné delá. Stany protestujúcich zbalili robotníci, po nich zrovnali buldozéry.

V polovici júna upútal pozornosť svojím tichým protestom Erdem Gündüz, zvaný stojaci muž. V pondelok 17. júna stál na Námestí Taksim 8 hodín a pozeral pritom do tváre Mustafu Kemala Atatürka. Jeho príklad nasledovali stovky ďalších ľudí.

Podpora v Turecku 
Protestujúcich v Istanbule podporili „tisíce ľudí“ v hlavnom meste Ankare.

Zahraničné reakcie 
Dňa 7. júna sa uskutočnila oficiálna návšteva slovenského premiéra Roberta Fica v Turecku, ktorý sa po rokovaniach s tureckým premiérom vyjadril, že tvrdé zásahy, boli aj v iných krajinách EÚ. Zároveň však zdôraznil, že sa na celú situáciu snaží pozerať objektívne. Podľa jeho vyjadrení Turecko chápe, že právo na slobodné zhromažďovanie a vyjadrovanie sa patria k demokracii, a ako také musia byť rešpektované. Spolu so slovenským premiérom uskutočnil v Turecku návštevu aj eurokomisár pre rozširovanie a susedskú politiku Štefan Füle, podľa ktorého treba zásahy tureckej polície „rýchlo a transparentne“ vyšetriť.   
Tureckých demonštrantov mal podporiť aj pochod v Bratislave 8. júna. Pod názvom „Za zastavenie násilia a dodržiavanie ľudských práv“ bola akcia zorganizovaná Inštitútom ľudských práv a tureckou komunitou.

Analýza 
Podľa Hugha Popea za protestmi stoja väčšinou ľudia strednej triedy bez politickej príslušnosti. Podľa denníka SME 
„Niektorým ide o park Gezi, druhým prekáža čerstvý zákon, ktorý zakazuje akúkoľvek propagáciu alkoholu či jeho nočný predaj, čo sa im zdá ako snaha o islamizovanie spoločnosti. Väčšinu však spája nechuť k prílišnej arogancii tureckého premiéra.“

Referencie

Iné projekty 

Dejiny Turecka
Udalosti v 2013
Protesty
2013 v Turecku
Majstrovstvá Európy v basketbale žien 1991

Majstrovstvá Európy v basketbale žien 1991 boli v poradí 23. Majstrovstvá Európy v basketbale žien, ktoré organizuje Európska basketbalová federácia (FIBA Europe). Konali sa v Tel Aviv-Jafo, v Izraeli od 12.17. júna 1991, za účasti 8 tímov. Hráčky Sovietskeho zväzu získali 21. titul, z toho 17. titul v rade. V jeho drese sa predstavila aj úspešná hráčka a neskôr aj asistentka trénera tímu SCP RužomberokJelena Žirkovová.

Kvalifikácia

Výsledky

Základné skupiny 

Skupina A

Skupina B

Play-off 
Stretnutia o 5.8. miesto

Stretnutie o 7. miesto

Stretnutie o 5. miesto

Semifinále 

Stretnutie o 3. miesto 

Finále

Konečné poradie

Pozri aj 
 Majstrovstvá Európy v basketbale mužov 1991

Zdroj 
 ME 1991 na oficiálnej stránke FIBA Europe 
 ME 1991 na stránke todor66.com 
 ME 1991 na archívnej stránke FIBA 

Basketbal v 1991
Majstrovstvá Európy v basketbale žien
Basketbal
1991 v Izraeli
Eduard Kudláč

Eduard Kudláč (* 28. október 1972, Žilina) je slovenský divadelný režisér, dramatik a fotograf. Do povedomia alternatívnej divadelnej scény prenikol ako zakladateľ vlastného umeleckého telesa phenomenontheatre (2000-2008) so sídlom v Žiline. Súbežne spolupracoval s Mestským divadlom Žilina i miestnym Bábkovým divadlom (2004-2007), od roku 2009 je umelecký šéf činoherného súboru. Je držiteľom niekoľkých ocenení; okrem iného i ceny divadelných kritikov DOSKY za rok 1997.

Kariéra 

Kudláč absolvoval divadelnú réžiu na Vysokej škole múzických umení v Bratislave a odbornú stáž na Letnej akadémii dramatických umení v Sofii, organizovanú Umeleckým centrom Soros a Novou bulharskou univerzitou v spolupráci s amsterdamským inštitútom Felix Meritis.

Ocenenia

Výber z diela 
Dramaturgia
1997: Snehová kráľovná, BD Žilina (s M.Šimkom a T.Hudcovičom)
2006: Cely, P.A.T. Bratislava
2009: Tretí vek, MD Žilina

Réžia
2005: Kúpil som si v IKEA lopatu na vykopanie vlastného hrobu, phe Žilina
2006: Chôdza/Chodenie, phenomenontheatre Žilina
2007: Stamina report/Nakŕm hada na svojej hrudi, phe Žilina
2007: Predtým/Potom, SKD Martin 
2007: Nakŕm hada na svojej hrudi - Part I: Stamina report, phe/SŽZ Žilina
2008: Nakŕm hada na svojej hrudi - Part II: Reality Report, phe/SŽZ Žilina
2009: Push Up 1-3, MD Žilina
2009: Žena z minulosti, MD Žilina
2010: Mobil mŕtveho muža, NB SND Bratislava
2010: Podzemné blues, MD Žilina
 2011: Seč, MD Žilina
2012: Ako v sistrách lístia svist, MD Žilina 
2012: Zločin a trest, ŠD Košice
 2012: Najdúch, ŠD Košice
 2012: Úbohý čert, DAD Prešov
 2012: Beat, MD Žilina
 2012: Hotovo.Schluss, Štúdio S Bratislava
 2013: Zločin a trest, MD Žilina
 2013: Modrofúz, MD Žilina
 2013: Madame Bovary, SND Bratislava
 2014: Ilúzie, SND Bratislava
 2014: Dum Spiro Spero, LAB Bratislava
 2014: Zlodeji, MD Žilina
 2014: Na východe nič nové, Štúdio S Bratislava
 2014: Opití, MD Žilina
 2015: Strasti Života, Národní divadlo Praha
 2015: Besy, MD Žilina
 2015: Ilúzie, MD Žilina
 2016: Nevina, SND Bratislava
 2016: Idomeneus, MD Žilina

Výstavy
 2015: Osobné územia, galéria Photoport Bratislava
 2016: Osobné územia, galéria Plusmínusnula Žilina

Poznámky

Referencie

Externé odkazy 
 Eduard Kudláč (na oficiálnych stránkach MD Žilina)
 Eduard Kudláč (na doméne Port.sk)

Narodenia v 1972
Osobnosti zo Žiliny
Absolventi Vysokej školy múzických umení
Slovenskí divadelní režiséri
Slovenskí dramatici
Expres (vlak)

Expres je vyššia kategória vlakov premávajúcich na území viacerých európskych štátov vrátane Slovenska. Zložené sú prevažne z rušňa a klasických vozňov.

Komfort cestovania 
Na všetkých expresoch sú väčšinou radené klimatizované moderné vozne 1. a 2. triedy, taktiež aj reštauračné, pre rodiny s deťmi, pre zdravotne ťažko postihnutých, prípadne aj vozeň na prepravu automobilov.

Spoje 
Väčšinu zo všetkých spojov vypravuje štátny dopravca ZSSK v spolupráci s ČD. Premávajú na 4 linkách:
Žilina – Púchov – Olomouc – Praha
 Ex 120/121 Valašský Expres - na trase Púchov - Praha
 Ex 122/123 Valašský Expres - na trase Púchov - Praha
 Ex 124/125 Valašský Expres - na trase Púchov - Praha
 Ex 126/127 Valašský Expres - na trase Púchov - Praha
 Ex 128/129 Valašský Expres - na trase Púchov - Praha
 Ex 220/221 Valašský Expres - na trase Žilina - Praha
 Žilina – Ostrava – Olomouc – Praha
 Ex 140/141 Ostravan
 Ex 142/143 Ostravan
 Ex 144/145 Ostravan - na území CZ vedený ako EC
 Banská Bystrica – Zvolen – Levice – Bratislava
 Ex 530 Urpín
 Praha – Olomouc – Trenčín – Leopoldov – Nitra 
 Ex 1061/1060 ARRIVA express
 Ex 1063/1062 ARRIVA express

Vlaky AEx sú od 1. 1. 2020 dočasne ZRUŠENÉ z dôvodu presunu súprav do Česka na výkon do okolia Vsetína. Ich návrat predpokladajú na začiatok leta alebo koniec jari roku 2020.

Od konca roku 2021 sú vlaky premenované na EC.

Externé odkazy 
 Železničná spoločnosť Slovensko
 Arriva

Kategórie osobných vlakov
David Coverdale

David Coverdale (* 22. september 1951) je britský spevák.

Začínal v skupine Fabulosa Brothers a v rokoch 1973 – 76 bol členom skupiny Deep Purple. Potom nahral dva pomerne neúspešné albumy White Snakes (1977) a Northwinds (1978). V roku 1978 pomenoval svoju skupinu podľa svojho prvého albumu – Whitesnake a pôsobil v nej niekoľko ďalších rokov. V roku 1993 nahral jednorazový projekt s bývalým členom skupiny Led Zeppelin – gitaristom Jimmy Pageom. V septembri 2000 vydal sólový album Into the Light.

Iné projekty

Zdroj 

Anglickí rockoví speváci
Whitesnake
Deep Purple
Naturalizované osobnosti USA
Československej armády (Banská Bystrica)

Ulica Československej armády (zaužívaná skratka ČSA) je ulica v centrálnej časti Banskej Bystrice. Ulica je prepojená s Námestím slobody, ulicami Robotnícka, Železničiarska, Kukučínova, Horná a Partizánska cesta. Stojí na nej viacero významných budov, vrátane budovy mestského úradu.

Dejiny a opis 
Oblasťou, kde sa nachádzajú časti ulice, tiekla rieka Hron; jej tok bol presmerovaný v roku 1962. Bývalé koryto je možné sledovať pomocou líp, ktoré stáli na jeho brehoch. Na č. 7 stojí budova, ktorá bola postavená v tridsiatych rokoch pre prvorepublikovú Česko-slovenskú armádu. Po založení Slovenského štátu sa stala sídlom Slovenskej armády. Od jari 1944 a počas Slovenského národného povstania tu sídlila Slovenská národná rada a plánovalo sa Povstanie. Nachádzalo sa tu riaditeľstvo Úradu práce, sociálnych vecí a rodiny Banská Bystrica.

V budove sídli Spoločné operačné veliteľstvo OS SR. Veliteľstvo vzniklo k 1. aprílu 2021.

Susedná Železničiarska ulica je pomenovaná podľa železničnej trate, ktorá prechádzala cez túto oblasť až do jej presmerovania v 50 rokoch 20. storočia. Na mieste bývalej hlavnej stanice mesta dnes stojí budova mestského úradu (č. 26). V budove sídli tiež Slovenská agentúra pre rozvoj investícií a obchodu (SARIO).

Referencie

Pozri aj 
 Zoznam ulíc a námestí v Banskej Bystrici

Ulice v Banskej Bystrici
Banská Bystrica (mestská časť)
Pomenovania podľa Československej armády
1. slovenská futbalová liga 2006/2007

1. slovenská futbalová liga 2006/07 bola v poradí 14. ročníkom druhej najvyššej futbalovej ligy na Slovensku. Názov ligy, to jest I.liga, bol zavedený v tomto ročníku. Súťaž organizuje a riadi Slovenský futbalový zväz. Od sezóny 2006/2007 mala druhá najvyššia futbalová súťaž o štyroch účastníkov menej ako v minulosti, teda dvanásť. SFZ a členovia ligovej komisie SFZ rozhodli o rozdelení súťaže na dve časti. V prvej, základnej časti sa jednotlivé mužstvá stretli systémom každý s každým(doma – vonku). Základná časť mala 22 kôl. V druhej časti súťaže(mala štrnásť kôl), postúpili prvé štyri tímy do nadstavbovej časti(baráž o postup). V baráži bojovali s Corgoň ligovými mužstvami umiestnenými po základnej časti Corgoň ligy na 9. až 12. mieste o účasť v najvyššej súťaži. Nadstavba sa začínala od nuly, účasť v Corgoň lige si vybojovali štyri najlepšie mužstvá. Celky z 5. až 12. miesta bojovali o záchranu v druhej najvyššej súťaži(skupina o udržanie). Do II. ligy zostúpili dva tímy z 11. a 12. priečky konečnej tabuľky.  Po základnej časti postúpili do baráže mužstvá: MŠK Rimavská Sobota, FK Slovan Duslo Šaľa, FC ViOn Zlaté Moravce a ŠK Eldus Močenok. Do Corgoň ligy postúpil nakoniec len ViOn Zlaté Moravce. Do II. ligy(tretia najvyššia súťaž) zostúpilo mužstvo ŠK Aqua Turčianske Teplice.

Tabuľka po základnej časti

Baráž o postup (Relegačná fáza Corgoň ligy)

Skupina o udržanie

Referencie

Externé odkazy 
 Tabuľky a výsledky II. ligy mužov ''www.liga.cz'

Druhá najvyššia futbalová súťaž na Slovensku
Futbal v 2006
Futbal v 2007
Vodné pólo na Stredozemných hrách 2013

Vodné pólo na Stredozemných hrách 2013 bol vodnopólový turnaj v rámci multišportového podujatia Stredozemných hier 2013, ktorý sa konal v Mersine, v Turecku od 19. do 25. júna 2013, za účasti 7 mužských tímov. Všetky družstvá boli členmi Európskej plaveckej ligy. Vodnopólový turnaj sa na Stredozemných hrách uskutočňuje od začiatku hier, a toto bolo už jeho 17. vydanie. Vodnopólisti  získali po dvoch strieborných umiestneniach na Stredozemných hrách svoj prvý titul.

Účastníci

Výsledky

Základné skupiny

Skupina A

Skupina B

Play-off

Stretnutie o 5.7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Stredoamerických hier 2013 //(po arabsky)
 Vodné pólo na stránke Stredoamerických hier 2013 
 Stredozemné hry 2013 na stránke waterpoloworld.com 

Vodné pólo v 2013
Vodné pólo na Stredozemných hrách
Stredozemné hry 2013
Volejbal na Stredozemných hrách 2013

Volejbal na Stredozemných hrách 2013 bol volejbalový turnaj v rámci multišportového podujatia Stredozemných hier 2013, ktorý sa konal v Mersine, v Turecku od 22. do 29. júna 2013, za účasti 7 mužských a 6 ženských tímov. Volejbalový turnaj sa na Stredozemných hrách koná od roku 1959, a toto bol jeho 15. vydanie. Zápasy mužov sa hrali v novo postavenej aréne Toroslar Spor Salonu pre 1 000 divákov, pričom finálový zápas sa odohral v Servet Tazegül Spor Salonu s kapacitou 7 500 divákov. Ženy odohrali svoje zápasy v Mesin Üniversity Nolu Salon s kapacitou 500 divákov. Finálový zápas žien sa odohral rovnako v Servet Tazegül Spor Salonu. V obidvoch kategória zvíťazili družstvá Talianska a pripísali si šiesty, resp. siedmy titul.

Účastníci 

Muži

Pozn: V zátvorke je uvedené umiestnenie v medzinárodnom rebríčku FIVB k 23. januáru 2013.

Ženy

Výsledky

Muži

Základné skupiny 
Skupina A
 

Skupina B

Play off

Ženy

Základné skupiny 
Skupina A
 

Skupina B

Play off

Konečné poradie 

Muži

Ženy

Referencie

Externé odkazy 
 Oficiálna stránka Stredoamerických hier 2013 ///(po arabsky)
 Volejbal na stránke Stredoamerických hier 2013 

Volejbal v 2013
Volejbal na Stredozemných hrách
Stredozemné hry 2013
2. slovenská futbalová liga 2005/2006

2. slovenská futbalová liga 2005/06 bola v poradí 13. ročníkom druhej najvyššej futbalovej súťaže  na Slovensku. Túto súťaž organizoval a riadil Slovenský futbalový zväz.

Nováčikom boli MŠK Rimavská Sobota, ktorá vypadla z Corgoň ligy a 2 víťazi 3. líg: FC Spartak Trnava B a FK LAFC Lučenec. Z 3. bratislavskej ligy neprejavil záujem o postup nikto. Z 3. ligy Východ víťaz Trio Tatra Nižná Myšľa nesplnil podmienky 2. ligy, nahradil ho 5. celok súťaže ŠK Odeva Lipany. Z baráže postúpilo 1. HFC Humenné. Pred sezónou sa FC Steel Trans Ličartovce presťahovali do Košíc a transformovali na MFK Košice. OFK Veľký Lapáš sa zlúčil s FC Nitra a štartoval ako FC Nitra B.

Víťazom sa stali MFK Košice, do Corgoň ligy však postúpili aj ŠK Slovan Bratislava a FC Senec.
Do 3. líg vypadli posledné 4. celky ŠK Odeva Lipany, FC Spartak Trnava B, FC Družstevník Báč a FC Nitra B.

Od nového ročníka sa súťaž premenuje na 1. ligu

Tabuľka  

 Rimavskej Sobote odrátali 6 bodov

Referencie

Externé odkazy 
 Tabuľky a výsledky II. ligy mužov ''www.liga.cz'

Druhá najvyššia futbalová súťaž na Slovensku
Futbal v 2005
Futbal v 2006
Katalánsky atlas

Katalánsky atlas (po katalánsky: Atles Català) z roku 1375 je najvýznamnejšia katalánska mapa 14. storočia, ktorá je zároveň najvýznamnejšou ukážkou portolánu. Atlas vyrobila malorská kartografická škola pre princa Jána Aragónskeho, ktorý ho daroval svojmu bratrancovi a neskoršiemu španielskemu kráľovi Karolovi V. Autorstvo je pripisované katalánskemu židovskému kartografovi Abrahamovi Cresquesovi. Katalánsky atlas sa pôvodne skladal zo šiestich pergamenových listov ohnutých uprostred a bol vyhotovený s použitím rôznych farieb, vrátane zlatej a striebornej. Listy boli neskôr rozrezané na polovicu a nalepené na dvanásť drevených dosiek o veľkosti 65 × . Ide o portolán, t. j. mapa, ktorá nemá nákres súradnicovej siete a obsahuje kompasové ružice. Atlas znázorňuje dobovú predstavu Zeme od Španielska a Afriky až k čínskemu pobrežiu. Je uložený v zbierkach francúzskeho Louvre. 

Prvé dva listy, obsahujúce text preložený do katalánčiny, sa týkajú kozmografie, astronómie a astrológie. Texty sprevádzajú ilustrácie a oboje zároveň zdôrazňujú sférický (guľový) tvar a stav dosiaľ známeho sveta. Vlastnú mapu tvoria štyri zostávajúce listy a je rozdelená do dvoch častí. Mapa zobrazuje ilustrácie mnohých miest, ktorých politická príslušnosť je symbolicky vyznačená vlajkou. Kresťanské mestá označuje kríž, zatiaľ čo ostatné kupola. K znázorneniu oceánov sú použité zvlnené modré zvislé čiary. Miestopisné mená významných prístavov sú vyznačené červenou, zatiaľ čo ostatné sú vyznačené čiernou farbou.

Prvé dva listy obsahujú početné náboženské odkazy, rovnako ako syntézu stredovekej mappae mundi (t. j. mapy sveta s Jeruzalemom uprostred) s dobovou cestovnou literatúrou, predovšetkým Marco Polo Kniha o zázrakoch sveta a Cesty a plavby od sira Johna Mandevilla. V atlase je možné rozpoznať veľa indických a čínskych miest.

Referencie

Iné projekty

Externé odkazy 
 Rychtera, Roman - Katalánská kartografická škola, Katalánsky atlas
 Bibliothèque nationale de France - Katalánsky atlas

Kartografia
Atlasy
Zmluva o mlčanlivosti

Zmluva o (zachovaní) mlčanlivosti (iné názvy: zmluva/dohoda o (zachovaní) mlčanlivosti, zmluva/dohoda o zachovaní tajomstva, zriedkavo a po anglicky non-disclosure agreement, skratka NDA) je zmluva medzi najmenej dvoma stranami, prostredníctvom ktorej sa strany zaväzujú nešíriť informácie, na ktoré sa táto zmluva vzťahuje.

Externé odkazy
 Dohoda o mlčanlivosti
 Dohoda o zachovaní mlčanlivosti
 NDA - Non-Disclosure Agreement

Zmluvy
2. slovenská futbalová liga 2004/2005

2. slovenská futbalová liga 2004/05 bola v poradí 12. ročníkom druhej najvyššej futbalovej súťaže na Slovensku. Túto súťaž organizoval a riadil Slovenský futbalový zväz.

Nováčikom boli ŠK Slovan Bratislava, ktorý vypadol z Corgoň ligy a 3 víťazi 3. líg: OFK Veľký Lapáš, ŠK Kremnička a FK Slavoj Trebišov. Víťaz 3. bratislavskej ligy sa neprihlásil, nahradil ho víťaz baráže FC ViOn Zlaté Moravce. MFK Vranov nad Topľou sa do súťaže neprihlásil, nahradil ho MFK Zemplín Michalovce.

Víťazom s právom postupu do Corgoň ligy sa stala FC Nitra, do 3. líg vypadli posledné 4 celky FK Rapid Bratislava, FK Slavoj Trebišov, HFK Prievidza a ŠK Kremnička.

Tabuľka  

 HFK Prievidza odrátali 6 bodov za nedohraný zápas s Báčom

Externé odkazy 
 Tabuľky a výsledky II. ligy mužov ''www.liga.cz'

Druhá najvyššia futbalová súťaž na Slovensku
Futbal v 2004
Futbal v 2005
Komunistická strana Slovenska (1939)

Komunistická strana Slovenska (skr. KSS) bola komunistická strana, ktorá sa vydelila z KSČ v máji 1939. Počas existencie Slovenského štátu a 2. sv. vojny pôsobila v ilegalite (pozri vedenie v ilegalite) aby ako Komunistická strana Slovenska (1948) sa ako súčasť KSČ dostala k vláde vo voľbách v roku 1946 a potom Februárovým prevratom 1948  získala tzv. "vedúcu úlohu" v spoločnosti, ktorá bola zakotvená v Ústave ČSSR z 11. júla 1960 a trvala do roku 1989.

Pôsobenie 
KSČ na Slovensku mala na čele slovenských komunistov krajinské vedenie KSČ. Kominterna ale uznávala za jedinú predstaviteľku komunistov v okupovanom Česko-Slovensku (resp. v Protektoráte Čechy a Morava a Slovenskej republike) jedine Komunistickú stranu Československa. Slovenskí komunisti si dokonca na jar 1940 museli svoje propagandistické heslo: Za slobodné samostatné Slovensko nechať schváliť moskovským vedením KSČ. Slovenskí komunisti v reakcii na rozširovanie ZSSR v rokoch 1939 a 1940 očakávali, že Slovensko bude pripojené k ZSSR, a preto hneď vyrukovali s heslom Za sovietske Slovensko. Sľubne sa rozvíjajúce vzťahy Slovenskej republiky a ZSSR boli zmrazené po salzburských rokovaniach a po odstránení Ferdinanda Ďurčanského z postu ministra zahraničných vecí.

Na stretnutí predstaviteľov HSĽS s predstaviteľmi ďalších politických strán v Žiline 5. a 6. októbra 1938 bola vyhlásená autonómia Slovenska. Ústavným zákonom z 22. novembra 1938 došlo k decentralizácii súdnictva a výkonnej a zákonodarnej moci. Slovensko malo vlastnú vládu a zákonodarný orgán - Snem slovenskej krajiny. Zákaz činnosti KSČ bol prijatý už 9. októbra 1938. Počas existencie Slovenského štátu trval zákaz činnosti a KSČ pôsobila v ilegalite.

V rokoch 1945 – 48 bola KSS formálne samostatnou politickou stranou. Vo voľbách v roku 1946 získala na Slovensku 30,37 % hlasov, v celoštátnom meradle 6,89 %. Od 50. rokov bola len územnou organizáciou KSČ – pozri Komunistická strana Slovenska (1948).

Referencie

Pozri aj 

 Komunistická strana Česko-Slovenska
 Komunistická strana Slovenska (1948)
 Komunistická strana Slovenska (1992)

Externé odkazy 
Lucia Matúšková: Komunistická strana Slovenska 1945-1948: Organizačná štruktúra a politický program (Bakalárska práca)

Komunistické strany
Politické strany v Česko-Slovensku
Zaniknuté politické strany na Slovensku
Komunizmus na Slovensku
Futsal na Ázijských halových hrách

Futsal na Ázijských halových hrách je futsalový turnaj, ktorý sa koná v rámci multišportového podujatia Ázijských halových hier (alebo Ázijských halových a bojových hier). Do programu hier bol turnaj prvýkrát zaradený hneď na prvých ázijských halových hrách v roku 2005 v Bangkoku, v mužskej i ženskej kategórii súčasne. Futsalový turnaj sa odvtedy koná pravidelne. Najúspešnejšími družstvami sú  v mužskej a  v ženskej kategórii.

Turnaj mužov

Výsledky

Medailová bilancia družstiev

Turnaj žien

Výsledky

Medailová bilancia družstiev

Externé odkazy 
 Oficiálna stránka Ázijskej futbalovej konfederácie 
 Oficiálna stránka Ázijskej olympijskej rady

Zdroje 
 Ázijské halové hry na stránke futsalplanet.com 
 Ázijské halové hry na stránke rsssf.com
Židovská poriadková služba

Židovská poriadková služba (), tiež známa pod názvom Židovská polícia bola pomocná policajná jednotka vytvorená Judenratom (židovskou radou) v židovských getách počas druhej svetovej vojny a podliehajúca nacistickým rozkazom.

Členovia poriadkovej služby nemali oficiálne uniformy, často nosili len identifikačnú pásku na rukáve a nemali povolené držať strelné zbrane. Primárne ich Nemci využívali na zabezpečenie deportácií ostatných Židov do koncentračných táborov.

Do poriadkovej polície boli vyberaní jedinci, ktorí mali obvykle malé väzby s komunitami, na ktoré dohliadali (to platilo zvlášť po začiatku deportácií do koncentračných táborov) a na ktorých teda bolo spoľahnutie, že budú poslúchať nemecké rozkazy. Prvým veliteľom polície vo varšavskom gete bol Józef Szeryński, poľsko-židovský policajný plukovník a konvertita na kresťanstvo. Zmenil si meno zo Szenkman na Szeryński a rozvinul sa u neho antisemitický postoj. Prežil atentát vykonaný členom Židovskej polície Jisraelom Kanalom. V getách, v ktorých Judenrat odporoval nemeckým rozkazom (ako napríklad v Lucku), bola Židovská polícia často používaná na ovládnutie Judenratu, alebo ho nahradila.

Jedna z najväčších policajných jednotiek bola vo Varšavskom gete, kde Poriadková služba mala zhruba 2500 mužov. V Lodžskom gete ich bolo okolo 1200 a v Ľvovskom gete 500.

Poľsko-židovský historik a archivár varšavského geta Emanuel Ringelblum popísal krutosť polície ako:

Referencie

Zdroje

Externé odkazy 
 Vzťahy medzi Judenratom a Židovskou políciou (pdf)
 Židovská polícia v koncentračnom tábore Westerbork (fotografia)
 Stanica Židovskej polície v 4. okrsku varšavského geta (fotografia)

Holokaust
Polícia
2. slovenská futbalová liga 2003/2004

2. slovenská futbalová liga 2003/04 bola v poradí 11. ročník druhej najvyššej futbalovej súťaže na Slovensku. Túto súťaž organizoval a riadil Slovenský futbalový zväz.

Nováčikmi boli 1. FC Košice, ktoré vypadli z 1. ligy a 4 družstvá z 3. líg: FK Rapid Bratislava, FK Slovan Duslo Šaľa, FK REaMOS Kysucký Lieskovec a MFK Vranov nad Topľou. Pred sezónou sa MFK TOPVAR Horná Nitra Topoľčany spojil s FK Baník Prievidza do Hornonitrianskeho futbalového klubu Prievidza. Petrochema Dubová sa do súťaže neprihlásila, nahradil ju FC Družstevník Báč.

Víťazom s právom postupu do Corgoň ligy sa stala FC Rimavská Sobota, do 3. líg vypadli posledné 4 celky 1. HFC Humenné, FK REaMOS Kysucký Lieskovec, FK Slovenský hodváb Senica a 1. FC Košice.

Tabuľka

Externé odkazy 
 Tabuľky a výsledky II. ligy mužov ''www.liga.cz'

Druhá najvyššia futbalová súťaž na Slovensku
Futbal v 2003
Futbal v 2004
Majstrovstvá sveta v americkom futbale žien 2013

Majstrovstvá sveta v americkom futbale žien 2013 boli v poradí 2. Majstrovstvá sveta v americkom futbale žien, ktoré organizuje Medzinárodná federácia amerického futbalu (IFAF). Konali sa v dňoch 30. júna6. júla 2013 vo Vantaa, vo Fínsku, za účasti 6 tímov. Nováčikom turnaja bolo iba Španielsko. Víťazstvo obhájilo družstvo USA, ktoré vo finále zdolalo opäť Kanadu.

Všetky zápasy sa hrali na štadióne ISS Stadion s kapacitou 4 600 divákov, ktoré je domovským štadiónom klubu amerického futbalu Vantaa TAFT, hralo sa tu dvakrát finále fínskych majstrovstiev v americkom futbale a hrá tu národné družstvo . Fínsko získalo právo hostiť 2. MS v septembri 2012 na kongrese IFAF. Pôvodne malo MS hostiť kanadské mesto Saint John v provincii New Brunswick.

Štadión

Účastníci

Výsledky

Základné skupiny

Skupina A

Skupina B

Play-off

Stretnutie o 5. miesto

Stretnutie o 3. miesto

Finále

Konečné poradie tímov

Referencie

Externé odkazy 
 Oficiálna stránka MS 2013 
 Oficiálne logo MS 2013
 Oficiálna stránka IFAF 

Americký futbal v 2013
Ženy
Americký futbal
Sivý zákal

Sivý zákal (iné názvy: katarakta, beľmo, jazykovo nevhodne [bohemizmus] šedý zákal; ) je ochorenie šošovky, pri ktorom šošovka stráca svoju priehľadnosť a začína sa zakaľovať (najčastejšie z dôvodu degenerácie). Bežne je šošovka číra, priehľadná, ale po jej zakalení získa zrenica sivý odtieň, namiesto bežného čierneho. Zakalenie šošovky zabraňuje priechodu lúčov na sietnicu oka.

Prejavy 
Patrí k najčastejším očným ochoreniam starších ľudí. Viac ako polovica ľudí nad šesťdesiat rokov v súčasnosti trpí miernym stupňom sivého zákalu aspoň na jednom oku. Väčšina ľudí nad 75 rokov trpí sivým zákalom minimálne na jednom oku. Sivý zákal patrí stále medzi najčastejšie príčiny oslepnutia vo svete.

Symptómy 
 Pokles zrakovej ostrosti
 Zvyšujúce sa zahmlievanie
 Zhoršujúca sa krátkozrakosť
 Citlivosť na ostré slnečné lúče
 Znížená sýtosť farieb – javia sa ako vyblednuté

Liečba 
Na rozdiel od zeleného zákalu sa sivý zákal nedá liečiť konzervatívne, je nutný operačný zákrok. Ten sa odporúča pacientom, ktorým samotný zákal spôsobuje problémy a obmedzuje ich v každodennej činnosti. Podstata operácie spočíva v tom, že sa nareže rohovka, degeneratívne zmenená šošovka sa odstráni a nahradí sa umelou.

Súvisiace články 
 Zelený zákal

Iné projekty

Anatómia oka
Choroby oka
Oftalmológia
Daniela Richterová

PhD. Daniela Richterová (* 1983, Bratislava) je slovenská akademička ktorá pôsobí na Department of War Studies na King's College London vo Veľkej Británii. Jej výskum sa zameriava na históriu špionáže, terorizmu a studenej vojny. Okrem toho píše aj o súčasnej teroristickej hrozbe a protiteroristických opatreniach.

Profesionálny život 
Dr Richterová svoj výskum prezentovala na Harvard University, Columbia University, King's College London či na University of Cambridge. Spoluorganizuje prestížny Cambridge Intelligence Seminar ako aj Study Group in Intelligence. Doktoranské štúdium absolvovala na University of Warwick, magistra získala na King's College London a na Univerzite Komenského v Bratislave. Vďaka podpore Nadácie otvorenej spoločnosti strávila ročný štipendijný pobyt na New York University v New Yorku.

Publikovala na rôzne témy v karantovaných časopisoch, vrátane International Affairs, The International History Review a West European Politics. Jej výskum citoval The Guardian, The Times, The Daily Mail, BBC Radio 4, Lidové noviny, Respekt a Denník N. Nedávno prezentovala svoj výskum v The Secret Struggle for Cold War Dominance PODCAST.

Dr Richterová taktiež pracovala ako výskumníčka v Parlamentnom zhromaždení NATO, mala na starosti program bezpečnostnej konferencie GLOBSEC a pôsobila v Dokumentačnom stredisku holokaustu.

Dielo 
 RICHTEROVÁ, Daniela: 'Terrorists and Revolutionaries: the Achilles Heel of Communist Surveillance', Surveillance and Society Vol. 16/3 (October 2018).
 RICHTEROVÁ, Daniela: 'The Anxious Host: Czechoslovakia and Carlos the Jackal', The International History Review Vol. 40/1 (January 2018).
 CHERTOFF, Michael, P. Bury, D. Richterová, 'Bytes not waves: information communication technologies, global jihadism and counterterrorism', International Affairs Vol. 96/5 (Sept 2020).   
 CHERTOFF, Michael, P. Bury, D. Richterová, 'Jihadism 3.0: How terrorists are adapting to cyberspace and what policymakers can do about it', International Affairs Blog, (3 Oct 2020).
 RICHTEROVÁ, Daniela, M. Pešta, N. Telepneva, 'Banking on Military Assistance: Czechoslovakia’s Struggle for Influence and Profit in the Third World 1955–1968', The International History Review Special Issue (published online).
 RICHTEROVÁ, Daniela, N. Telepneva (eds.), 'An Introduction: The Secret Struggle for the Global South – Espionage, Military Assistance and State Security in the Cold War', The International History Review Special Issue (published online).
 ALDRICH, R. J., D. Richterová, 'Ambient Accountability: Intelligence Services in Europe and the Decline of State Secrecy', West European Politics Vol. 41/4 (January 2018).
 RICHTEROVÁ, Daniela, P. Bury, 'GLOBSEC Intelligence Reform Initiative: Towards a Transatlantic Counter-Terrorism Centre of Excellence. A Feasibility Study', GLOBSEC Policy Institute (May 2017).
 RICHTEROVÁ, Daniela, P. Bury, 'GLOBSEC Intelligence Reform Initiative: Reforming Transatlantic Counter-Terrorism', GLOBSEC Policy Institute (October 2016).
 RICHTEROVÁ-URBAN, Katarína, D. Richterová, The Secret Struggle for Cold War Dominance PODCAST series (July-December 2020).

Referencie 

Slovenskí politológovia
Vodárenská veža (rozlišovacia stránka)

Vodárenská veža (historicky vodná veža) môže byť:
všeobecne: pozri vodárenská veža
špecificky napr.:
 Vodná veža (Bratislava)
 Vodná veža (Petržalka)
 Vodojem Trnava
 Vodárenská veža (Komárno)
 Vodárenská veža (Ciechanów)
2. slovenská futbalová liga 2002/2003

2. slovenská futbalová liga 2002/03 bol v poradí 10. ročník druhej najvyššej futbalovej súťaže na Slovensku.

Nováčikmi boli FC Tatran Prešov, ktorý vypadol z Mars superligy a 4 družstvá z 3. líg: TJ Veľké Leváre, FK Slovenský hodváb Senica, Petrochema Dubová a FK Čaňa. Pred sezónou bol klub FK NCHZ Nováky presunutý do Topoľčian, kde hral ako MFK TOPVAR Horná Nitra Topoľčany.

Víťazom s právom postupu do Corgoň ligy sa stala FK Dukla Banská Bystrica, do 3. líg vypadli posledné 4 celky FK Čaňa, ŠK Slovan Bratislava B, FC Tatran ŠKP Devín a TJ Veľké Leváre.

Najviac divákov počas sezóny zaznamenali v Topoľčanoch (15 duelov na domácom ihrisku videlo dovedna 27 441 ľudí - priemer 1829 divákov na zápas), najmenej návštevníkov mal Slovan Bratislava B (15 domácich duelov navštívilo 3400 divákov, priemer 227 ľudí na zápas).

Tabuľka

Tabuľka strelcov

Referencie

Externé odkazy 
 Tabuľky a výsledky II. ligy mužov ''www.liga.cz'

Druhá najvyššia futbalová súťaž na Slovensku
Futbal v 2002
Futbal v 2003
Peter Pilinský

Mgr. Peter Pilinský (* 2. apríl 1972) je bývalý starosta mestskej časti Bratislava-Rača a bývalý predseda Strany zelených.

Profesionálna kariéra 
 19962008: hlavný štátny radca na Ministerstve životného prostredia SR
 20082014: predseda Strany zelených
 20102018: starosta mestskej časti Bratislava-Rača
 2015súčasnosť: člen dozornej rady OLO, a.s.

Politická kariéra 
 20062010: poslanec Miestneho zastupiteľstva mestskej časti Bratislava-Rača za koalíciu SMER-SD - SNS - HZDS - SF - SZ.
 20082014: predseda Strany zelených
 20102014: starosta mestskej časti Bratislava-Rača  za Stranu zelených 
 20102014: poslanec mestského zastupiteľstva v Bratislave za obvod Rača za Stranu zelených
 20142018: starosta mestskej časti Bratislava-Rača za koalíciu Strana zelených, KDH, Most-Híd, NOVA a SIEŤ 
 20142018: poslanec mestského zastupiteľstva v Bratislave za obvod Rača za koalíciu SIEŤ, SDKÚ-DS, SaS, MOST-HÍD
 2017súčasnosť: poslanec Bratislavského samosprávneho kraja za obvod Rača/Vajnory za koalíciu MOST-HÍD, SMER – sociálna demokracia, SKOK – Európski liberálni demokrati, Strana zelených, SDKÚ-DS, Starostovia a nezávislí kandidáti

Referencie

Iné projekty 

Politici Strany zelených (Slovensko)
Predsedovia slovenských politických strán
Starostovia na Slovensku
Futsal na Ázijských halových hrách 2005

Futsal na Ázijských halových hrách 2005 bol futsalový turnaj v rámci multi-športového podujatia Ázijských halových hier 2005. Konal sa v Bangkoku, v Thajsku od 10.17. novembra 2005, za účasti 8 mužských a 4 ženských tímov. Dejiskami turnaja boli hala 1 a hala 2 arény Thai-Japan Youth Center. Víťazmi turnaja sa stali Iránci a Uzbečky.

Výsledky

Muži

Základné skupiny 

Skupina A 

Skupina B 

Skupina C

Play-off 
Štvrťfinále

Semifinále

Stretnutie o 3. miesto 

Finále

Ženy

Základná skupina

Play-off 
Stretnutie o 3. miesto 

Finále

Konečné poradie tímov 

Muži

Ženy

Externé odkazy 
 Ázijské halové hry 2005 na stránke Ázijského olympijského výboru /

Zdroje 
 Futsalový turnaj 2005 na stránke futsalplanet.com 
 Futsalový turnaj 2005 na štatistickej stránke RSSSF 

Futsal v 2005
Futsal na Ázijských halových hrách
Futsal
Elektrický bicykel

Elektrický bicykel alebo Elektrobicykel je bicykel s prídavným elektrickým pohonom. Využívanie elektropohonu šetrí ľudské sily, zvyšuje rýchlosť a dojazd.

Časti elektrobicykla

Motor 
Najčastejšie motory využívané v elektrických bicykloch sú motory typu HUB. Sú umiestnené v stredovom náboji kolesa. Tieto motory sa delia na priame (BLDC) a s voľnobežkou (sprevodované). Taktiež existujú stredové motory, ktoré svoju hnaciu silu odovzdávajú prostredníctvom reťazového prevodu.

Riadiaca jednotka 
Riadiaca jednotka riadi elektrobicykel. Napája sa do nej motor, batéria, brzdy, ovládanie a príslušenstvo. 

Najčastejšie sa možno stretnúť s riadiacou jednotkou pre HUB motory. Pre tento typ riadiaca jednotka vytvára trojfázový DC prúd tak aby motor pracoval čo najefektívnejšie.

Napája sa na ňu batéria, ktorej silu riadiaca jednotka za pomoci ovládania prenáša do motora elektrického bicykla.

Na riadiacej jednotke a batérii záleží akú silu bude mať motor a teda celkovo elektrobicykel.

Batéria 
Batérie používané v elektrobicykloch sa rozdeľujú na olovené a lítiové. Vhodnejšie a modernejšie sú lítiové. 

Olovené batérie sa delia na:
 SLA - je zaplavená, zapečatená a nejde otvárať
 GEL - obsahuje elektrolyt vo forme gélu
 AGM - podobná typu GEL, elektrolyt je v priestoroch medzi sklenými vláknami
Olovené batérie majú nižšiu životnosť, trakciu a vyššiu hmotnosť oproti lítiovým batériám.

Lítiové batérie sú pre elektrobicykle v súčasnosti najvhodnejšie. Ich jediné negatívum oproti oloveným batériám je cena, preto ešte nie sú tak rozšírené. Najčastejšie používaný je typ Li-ion, no do popredia sa dostáva technológia LiFePO4.

Dôležité parametre batérie sú kapacita (Ah) a napätie (V) napr. u lítiových 36V 10Ah. Podla tohoto parametra sa dá určiť výdrž resp. dojazd elektrického bicykla.

Ovládanie elektrického bicykla má na starosti akceleračná páčka alebo rukoväť. Otočením rukoväte elektrobicykel akceleruje. Ovládať sa dá aj PAS senzorom (senzor pedálovania) - ak jazdec začne pedálovať elektrický bicykel napomáha.

Jazda a na elektrickom bicykli je veľmi pohodlná, omnoho ľahšie sa prekonávajú kopce pri ktorých rekreačný jazdec neraz zosadne z bicykla. Stupeň pomoci si jazdec ľahko reguluje a namáha sa len toľko, koľko uzná za vhodné.

Iné projekty 

Bicykle
Futsal na Ázijských halových hrách 2009

Futsal na Ázijských halových hrách 2009 bol futsalový turnaj v rámci multišportového podujatia Ázijských halových hier 2009. Konal sa v Hočiminovom Meste od 28. októbra7. novembra 2009, za účasti 13 mužských a 7 ženských tímov. Dejiskom turnaja mužov bol Phu Tho Gymnasium v meste Phu Tho, ženy hrali svoje zápasy v Tan Binh Gymnasium priamo v Hočiminovom Meste. Nováčikmi turnaja bola štvorica mužských tímov: Bahrajn, Jordánsko, Kórejská republika a Turkménsko. Víťazmi turnaja sa stali tretíkrát za sebou Iránci a druhýkrát Japonky.

Výsledky

Muži

Základné skupiny 

Skupina A 

Skupina C 

Skupina B

Skupina D

Play-off 
Štvrťfinále

Semifinále

Stretnutie o 3. miesto 

Finále

Ženy

Základné skupiny 

Skupina A

Skupina B

Play-off 
Semifinále

Stretnutie o 3. miesto 

Finále

Konečné poradie tímov 

Muži

Ženy

Referencie

Externé odkazy 
 Ázijské halové hry 2009 na stránke Ázijského olympijského výboru /

Zdroj 
 Futsalový turnaj 2009 na stránke futsalportal.com 

Futsal v 2009
Futsal na Ázijských halových hrách
Futsal